Fita dien hofstukke in vir appèl | Maroela Media
Fita dien hofstukke in vir appèl
Die Fair-Trade Independent Tobacco Association (Fita) het Vrydag hofstukke by die appèlhof ingedien vir hul aansoek om direk by dié hof te appelleer teen ŉ besluit van die hooggeregshof om nie die verbod op tabakprodukte ter syde te stel nie.
Die vereniging het aanvanklik by die hooggeregshof aansoek gedoen om verlof tot appèl. Die aansoek is twee weke gelede aangehoor, maar die hof het beslis dat Fita nie daarin kon slaag om enige dwingende rede te verskaf ​​waarom sy aansoek om appèl toegestaan moes word nie.
Sinenhlanhla Mnguni, voorsitter van Fita, voer in hofstukke wat by die appèlhof ingedien is aan dat die saak van wesenlike openbare belang is. Die versoek om appèl is gegrond op verskeie regsgronde. Dit raak ook die omvang van Nkosazana Dlamini-Zuma, minister van samewerkende regering en tradisionele sake, se magte om ingevolge die Rampbestuurswet beperkings op die publiek te plaas.
Dlamini-Zuma hou steeds vol dat navorsing bewys rokers word erger deur Covid-19 geraak en sê sy tree op om te verhoed dat dié groep die gesondheidstelsel oorweldig indien hulle sou siek word. Sy glo vas die verbod dwing rokers om op te hou rook. Fita voer egter aan dat bitter min rokers sedert die instelling van die verbod ophou rook het, en dat die minister se redenasie dus foutief is. Fita argumenteer verder, net soos British American Tobacco SA (Batsa), dat die verbod die onwettige handel van sigarette bevorder en dat dit die Suid-Afrikaanse regering van miljoene rande se belastinggeld ontneem.
Batsa sal in die komende week sy saak voor die hooggeregshof in die Wes-Kaap stel.
Fita SA In die nuus rookverbod
Magashule se seuns kry glo duur Covid-19-kontrak
Covid-19-statistieke: Meer as 8 000 sterf
Die appèl hof het reeds sy beslissing gemaak nog voor die redenasies aangehoor is. Die verbod bly van krag.
Nee wat julle mors julle tyd.Die howe in die land is klaar gekoop en partydig.Geen reg en geregtigheid meer in die land nie.Meskien as julle ‘n wit regter kry maar dan sal die regering dit weer teenstaan tot uitspraak in hulle guns is.
Hulle mors hulle tyd en geld
Daar is absoluut net voordele om op te hou rook! Maar nee, ons klipkoppe WIL rook, so ons SAL rook. Intussen verryk die ROKERS die skelms wat smokkel, of daar nou ministers betrokke is of nie. Jy, ROKER, voed korrupsie, jy finansier hierdie swartgallige regime met addisionele belastings. Wat is die beste, jou vryheid van keuse of die weerhouding van belasting op ‘n wettige manier van hierdie spul kriminele?
Jy moet ingeteken wees om te stem2-21Jy moet ingeteken wees om te stem
Nee rokers rook steeds. Dis pure magsbeheptheid en self verryking. Zuma dink sy is die president self, want hy neem geen besluite nie en dan die howe, hulle ook maar net puppets. Besluite reeds geneem hulle volvoer dit net. Die mense in SA word soos tieners behandel van curfews tot wat jy mag eet, drink, rook ens.